|  |
| --- |
| Tantárgy neve:Nevelői képességfejlesztés III. |
| Tantárgy kódja: NFP\_CG303G2 |
| **Kredit:**2 | **Félév:**III | **Heti** **óraszám:**2 | **Óratípus:**  Előadás  Szeminárium X Gyakorlat  | **Értékelés:** Kollokvium  Gyakorlati jegy X |
| **A tantárgy oktatásának célja:**A foglalkozások kötetlen csoportülés formájában zajlanak. A kötetlenség a hétköznapi udvariassági és hivatalos érintkezési formák felfüggesztésére vonatkozik, ugyanakkor minden csoportot szabályoznak a részint közösen, részint a hagyományos ún. „önismereti” csoportok által kidolgozott viselkedési normák. Ez utóbbiakat a csoportvezető az első ülésen ismerteti. A vezetőnek a csoportban elsősorban mozgósító, a résztvevők aktív munkáját megkönnyítő szerepe van. Az, hogy egy-egy csoportban a szakmával ill. általában az aktuális élethelyzettel összefüggő, személyes szintű problémák, vagy a gondozás során felmerülő, kifejezetten pedagógiai kérdések, konfliktusok, események kerülnek-e előtérbe, a csoport és a vezető közös megegyezésén múlik. Ugyanez vonatkozik a csoportülések műfaji jellegére. A csoport összetételétől, ill. a vezető preferenciáitól függ, hogy strukturált gyakorlatokat, szociális ügyességet fejlesztő játékokat, helyzetgyakorlatokat, pszichodráma elemeket alkalmaznak-e, vagy a verbális módszer mellett döntenek. A csoport működhet esetmegbeszélő csoportként is, ahol ki-ki a gyakorlatok során szerzett tapasztalatairól, élményeiről, kétségeiről, sikereiről és kudarcairól számolhat be. A tantárgy 3 féléven keresztül valósítja meg a képességfejlesztési célokat. A 3. félévben a konfliktuskezelés gyakorlatai vannak hangsúlyosan a képzésbe beemelve. A csoportmunka szabályainak megfelelően a gyakorlatok mindig igazodnak a csoporttagok aktuális fejlettségi szintjéhez és a csoportfolyamathoz.● Szabad interakciós csoportItt a csoport maga határozza meg, hogy mivel kíván foglalkozni. Az önismeret, a személyiség fejlesztése az elsődleges cél. A pszichológus oktatók a csoportfolyamat kibontakoztatásában és a pszichológus oktatók segítségével történő önmeghatározásban nyújtanak segítséget.● Pedagógiai képességfejlesztő csoportItt a bölcsődei gyakorlatok tapasztalatait dolgozzuk fel, nevelési helyzeteket elemzünk és értelmezünk. A csoport segítséget nyújt tagjainak a szerep vállalásához. Lehetőség nyílik arra is, hogy nevelési helyzeteket eljátsszunk (pszichodráma módszer) úgy, hogy a gyerekek (és/vagy szülők) és a pedagógus szerepét a csoport tagjai alakítják. Ebben a témakörben kerül előtérbe a segítő szerep, a segítő beszélgetés gyakorlása mellett a konfliktuskezelési technikák fejlesztésére helyeződik a hangsúly a nevelői képességfejlesztés utolsó félévében● MikrofoglalkozásokEzek a csoportok a nevelői képességének fejlesztésére direkt módon irányulnak. A hallgatók kisebb foglalkozási feladatokat választanak és ezeket a csoport előtt valósíthatják meg. A gyerekek szerepét itt is a hallgatók alakítják. A mikrofoglalkozásokról videofelvételek készülnek. A foglalkozásokat a felvételek elemzésével értékeljük. Az értékelésben természetesen az egész csoport részt vesz. |
| **Kötelező olvasmányok:**Balázs Sándor: A pedagógiai kommunikációs képességek fejlesztésének elméleti és gyakorlati problémái. OKKER K. Bp. 2000.Hegyi Ildikó: Siker és kudarc a pedagógus munkájában. OKKER Oktatási Iroda, Budapest, 1996.Pőcze Gábor: A pedagógus szakmához tartozó képességek.(Szöveggyűjtemény) OKKER, Budapest, 1997.Redlich Alexander: Konfliktusmoderálás. Műszaki Kiadó, Budapest, 2000.Zrinszky László: Gyakorlati pedagógiai kommunikáció. ADU-FITT IMAGE, Budapest, 2002. |
| **Tantárgyfelelős:** Szebeni Rita**Oktatók:**  |